b'\n_START_ARTICLE_\nBla\xc5\xbe Hafner\n_START_SECTION_\n\xc5\xbdivljenjepis\n_START_PARAGRAPH_\nHafner je diplomiral na dunajski medicinski fakulteti. Po diplomi je najprej slu\xc5\xbeboval v Ljubljani. Po medicinsko-filozofskem nazoru je bil brownist (gibanje imenovano po \xc5\xa1kotskem botaniku R. Brownu). Od leta 1792 do 1833 je bil (razen 1810 do 1815, ko se je pred Napoleonovo zasedbo umaknil v Neuberg na avstrijskem \xc5\xa0tajerskem) uradni rudni\xc5\xa1ki fizik ter vodja zdravstvene slu\xc5\xbebe v rudniku \xc5\xbeivega srebra v Idriji. V 36 letih slu\xc5\xbebovanja v Idriji je izbolj\xc5\xa1al zdravstveno varstvo rudarjev in splo\xc5\xa1no idrijsko zdravstveno slu\xc5\xbebo. Bil je zagovornik takrat novega cepiva proti \xc4\x8drnim kozam. Tako je od leta 1803 do 1808 uspe\xc5\xa1no cepil po metodi Edwarda Jennerja, odkritelja cepiva proti \xc4\x8drnim kozam.'